ANC sal glo Potch-kantoor ontruimAnnette Combrink, burgemeester van Tlokwe-munisipaliteit Die ANC in die Tlokwe-munisipaliteit het glo ingestem om die burgemeester se kantoor in Potchefstroom te ontruim. Hulle het ook ŉ dringende aansoek vir verlof om appèl teruggetrek aangaande die hof se besluit rondom die ontseteling van die burgemeester, het die DA Woensdag gesê. “Supra Mahumapelo, die voorsitter van die ANC in Noordwes, het my Dinsdagaand gebel en gesê Maphetle Maphetle en sy kollegas sal vandag [Woensdag] die munisipale kantore ontruim en die hofaansoek onttrek,” het Chris Hattingh, die DA se provinsiale leier, gesê. “Ons sal wag en sien of dit regtig gaan gebeur.” Die dringende hofaansoek was aanvanklik geskeduleer om Woensdag in die Pretoriase hooggeregshof aangehoor te word. Die hooggeregshof het Maandag ŉ aansoek van die ANC, om ŉ vergadering waar Maphetle ontsetel is, ongeldig te verklaar, van die hand gewys. Lees ook: ANC skop vas in Potch Tlokwe: ANC verloor hofaansoek Tlokwe hoor vandag dalk oor burgemeester ANC hof toe oor Tlokwe ANC in Noordwes stem nóg ‘n raadslid uit Potch-raadslede met hofdokumente bedien Video: Oud-Potch-burgemeester weier om te ontruim ANC skors Tlokwe-raadslede Oud-burgemeester weier glo om kantoor te verlaat Voormalige Tlokwe-burgemeester gereed om terug te veg DA weer in beheer in Potch DA verloor Tlokwe-burgemeesterspos Noordwes kry eerste DA-burgemeester